Ռուսաստանը Մոսկվայի պայմանագիրը կչեղարկի այն դեպքում, եթե Ասադի ռեժիմի միջոցով Մերձավոր Արեւելքում եւ Միջերկրականում սեփական ներկայություն ապահովելը դառնա անհնար: Այդ դեպքում ռուսներին այս երկրագնդի վրա կմնա մի տարբերակ՝ Արեւմտյան Հայաստանում սփռված քրդերին հանել Թուրքիայի դեմ եւ հիմա էլ նրանց հաշվին մնալ գործոն: Ընդ որում՝ Ռուսաստանը կհամագործակցի բուն PKK-ի հետ, քանի որ Իրաքի քրդական փեշմարգայի կամ Սիրիայի քրդական PYD (YPG)-ի հետ Կրեմլը չի կարող խաղեր տալ: Նրանք ունեն գործընկերներ՝ շատ ավելի հզոր, քան ռուսները: Իսկ, այ, PKK-ն Արեւմուտքում մերժվում է, ճանաչված է որպես ահաբեկչական կազմակերպություն, այդքանով էլ իսկը Ռուսաստանի հաճախորդ է: Բայց այդ ամենը կպատահի, թե ոչ՝ նախ կախված է այն հանգամանքից, թե արդյոք Սաուդյան Արաբիան, Արաբական Էմիրությունները եւ Բահրեյնը ցամաքային զորքեր կմտցնե՞ն Սիրիա: